**Svečani doček učenika prvoga razreda**

U ponedjeljak, 9. rujna 2024., održan je svečani doček učenika prvoga razreda. U 9 sati je započela školska priredba u matičnoj školi, a u 11:30 sati u PŠ Brštanovo. Učenici, roditelji i učitelji okupili su se kako bi zajedno proslavili početak školske godine. Priredba je započela himnom koju je otpjevao naš pjevački zbor.

Program je bio ispunjen pjesmom, prigodnim recitacijama učenika o početku školske godine te toplim riječima dobrodošlice za nove prvašiće. Dobrodošlicu je na kraju učenicima zaželjela i ravnateljica, potom su se učenici, zajedno sa svojim razrednicima, uputili u učionice kako bi se pozdravili i preuzeli udžbenike. Osmijeh i uzbuđenje na licima novih učenika bio je neprocjenjiv!

Sretno svim učenicima u novoj školskoj godini!















